Lilly Platt

Lilly Platt (amezaliwa 18 Aprili 2008) ni mwanamazingira Mholanzi aliyezaliwa Uingereza. Platt anajulikana kwa udogo wa umri katika kufanya mgomo wa amani inayolenga kutoa sauti juu ya masuala ya uharibifu wa mazingira. Yeye ni balozi wa kimataifa wa YouthMundus, Earth.org, na WODI; balozi wa vijana wa muungano wa uchafuzi wa plastiki na How Global; na balozi mtoto wa siku ya Usafi Duniani. Awali Platt alipata umaarufu kwenye mitandao ya kijamii baada ya kurusha picha za takataka za plastiki alizookota na kuzipanga ipasavyo. Kwa miaka mingi ameokota zaidi ya vipande 100,000 vya takataka.

Platt alizaliwa Uingereza. Familia yake ilihamia Uholanzi alipokuwa na umri wa miaka saba.

 Utuzaji wa Mazingira 
Mnamo mwaka wa 2015, Platt alivyokuwa akitembea kando ya bustani huko Uholanzi na babu yake aliona takataka za plastiki zimetawanyika chini. Aliamua kuzihesabu ili kufanya mazoezi yake ya lugha ya Kiholanzi. Walikusanya vipande 91 vya plastiki ndani ya dakika 10. Babu yake alimweeleza zaidi jinsi takataka zinavyoishia kuwa supu ya plastiki. Tukio hilo ndio liliyosemekana kama  lilianzisha mpango wake wa mazingira, na akiwa na umri wa miaka 7, alianza Lilly's Plastic Pickup. Kupitia Lilly's Plastic Pickup , yeye huchukua taka na kuzipanga kwa uangalifu. Aliziweka kwenye mitandao ya kijamii ili kuongeza ufahamu kuhusu suala hilo. Kwa miaka mingi Platt ameokota zaidi ya vipande 100,000 vya taka, kuanzia chupa, vifuko vya sigara, katoni za vinywaji n.k. Kupitia Lilly's Plastic Cleanup, Platt pia anashiriki athari za plastiki kwa wanyamapori na mfumo ikolojia. Tokea kupata umaarufu kwa kasi mradi wake umepata sifa ya kimataifa.

Tangu alipokuwa mtoto, Platt alionyesha upendo kwa wanyama, hasa wale wanaoonekana kuwa wasiovutia. Alionewa shuleni kwa sababu ya hili, na ni mmoja tu kati wenzake wa rika lake aliyeonyesha kupendezwa na shughuli zake za usafishaji. Kisha Platt alihamia The King's School ambapo wanafunzi wenzake wengi walishiriki katika jitihada zake za kusafisha mazingira.

Katika uchaguzi wa Uholanzi wa mwaka 2019, babu yake na Platt alipiga kura kwa niaba yake, alipokuwa akifanya kampeni ya kupiga marufuku plastiki. Platt alichukua video na kuwatia moyo wengine kufanya vivyo hivyo.

Mnamo septemba mwaka 2018, Platt aliona maandamano ya Greta Thunberg nje ya bunge la Uswidi kuhusu utekelezaji wa Makubaliano ya Paris. Alitiwa moyo na kuamua kugoma. Baada ya wiki chache, Greta Thunberg alijiunga na mgomo wa Platt nchini Uholanzi, ikizingatiwa Uholanzi ilikuwa mojawapo ya watoaji wa juu zaidi wa gesi chafu katika Umoja wa Ulaya. Wote wawili walialikwa Brussels ambako walihudhuria mkutano wa hali ya hewa nje ya Bunge la Ulaya.

 Marejeo 

Jamii:wanaharakati wa Uholanzi
Jamii:Wiki4HumanRights 2025